Amawulire
Onebe agudwako omusango gwókutta mukyalawe
Ivan Ssenabulya
September 21st, 2021
Bya Ruth Anderah,
Omubalirizi wébitabo Francis Onebe aguddwako omusango gwokutemula eyali mukyalawe
Immaculate Onebe era asindikibwa ku alimanda mu kkomera e Kitalya.
Onebe avunanibwa wamu ne Bonny Oriekot;omukuumi okuva mu kampuni Pentagon Security Company, ekulirwa Onebe.
Bano tebakkiriziddwa kubaawo kyebogera mu kkooti e Makindye oluvanyuma lwomulamuzi aguli mitambo Sarah Ann Basemera okutegeeza nti omusango gwe bazza gwa nnagomola guwulirwa mu kkooti nkulu.
Wabula abawadde amagezi okusaba okweyimirirwa mu kkooti enkulu
Oludda oluwabai nga lukulembedwamu Lydia Nakato lugambye nti poliisi ekyakola okunonyereza ku musango guno mu butemu obwaliwo mu January omwaka guno , onebe bweyatta mukyalawe omulambo nagusuula mu septic tank poliisi gyeyaguzuudde mu ssabiiti 3 eziyise mu makage e Munyonyo mu Kampala district.
Ngomulambo gwe tegunazuulwa, Onebe yali yekubira enduulu nga mukyalawe bweyamubulako nasaba yekka ayinza okuba nga yamuwamba okumuza oba mulamu oba mufu
lug_Latn lug_Latn eus_Latn fao_Latn tso_Latn lug_Latn lug_Latn lug_Latn lug_Latn lug_Latn lug_Latn lug_Latn